als_Latn dik_Latn sag_Latn
Në kuadër të projektit “Fëmijë të vegjël, buzëqeshje të mëdha”, doktoresha Merita Barani, tha se fëmijët konsiderohen si kategoria më e prekur dhe më e ndjeshme nga prishja e dhëmbëve, ndërsa prevalenca e kariesit tek fëmijët e moshës parashkollore, 2 – 6 vjeç, është 91.2 %.
Në këtë hulumtim ishin të përfshirë 1.388 fëmijë të institucioneve parashkollore të Komunës së Prishtinës, ndërsa u prezantuan rezultatet e kategorizuara ndaras sipas gjinisë, moshës dhe institucionit parashkollor. Njëkohësisht, përpos ekzaminimit të fëmijëve, para tyre është promovuar edhe mënyra se si duhet që ata të përkujdesen për dhëmbët si dhe janë shpërndarë broshura informuese për prindërit e tyre.
“Fëmijët konsiderohen si kategoria më e prekur dhe e rrezikuar sa i përket shëndetit dental. Prevalenca e fëmijëve në parashkollor, e kalon shifrën prej 90%. Fëmijët me shumë dhëmbë karioz kanë më pak se 80% të peshës mesatare, që duhen të kenë për moshën e tyre”, tha doktoresha Barani.
Sipas këtij raporti, higjienë orale të kënaqshme kanë pasur 71.7 % të fëmijëve, ndërsa higjienë jo të kënaqshme 28.3% të fëmijëve. Tek fëmijët e moshës 5 dhe 6 vjeçare, shifrat janë më alarmante sa i përket jo higjienës orale. Doktoresha Barani tha se nga gjithsej 20 dhëmbë të qumështit, mesatarisht 9 – 10 prej tyre janë të dëmtuar apo iu janë nxjerrë fëmijëve, gjë që është tregues se duhet të punohet më shumë për informimin e prindërve lidhur me rëndësinë e shëndetit dentar tek mosha e hershme e fëmijëve të tyre, si dhe u paralajmëruan projektet që do të realizohen në të ardhmen, ku përfshihet edhe klinika mobile dentare.
Projekti “Fëmijë të vegjël, buzëqeshje të mëdha” u realizua me qëllim të hulumtimit dental tek grupmoshat e parashkollorëve, promovimin dhe informimin e opinionit për rëndësinë e shëndetit oral, si dhe u propozuan masat parandaluese.
Drejtori Arben Vitia i informoi të pranishmit se së shpejti do të fillojnë vizitat shëndetësore sistematike për vitin 2015, ndërsa tha se kësaj radhe pos nxënësve të klasave të I – ra dhe të V – ta, do të përfshihen edhe fëmijët e klasave të IX – ta.
Ndryshe, në vitin e kaluar janë bërë vizitat sistematike nëpër shkollat e Prishtinës.
Në këto vizita sistematike kanë dalë disa rezultate të cilat në disa aspekte kanë qenë shqetësuese dhe si rrjedhojë Komuna e Prishtinës dhe menaxhmenti i QKMF-së kanë filluar masa në drejtim të përmirësimit dhe parandalimit të patologjive të gjetura . Në këtë drejtim, një prej problemeve më të mëdha që i kemi hasur gjatë këtyre vizitave sistematike kanë qenë shëndeti oral, sidomos ne klasat e para.
Me propozimin e menaxhmetit të QKMF-së dhe stafit nga shërbimi stomatologjik pranë QKMF-së, kemi filluar një projekt në fundin e vitit të kaluar ku të njëjtat vizita bashkë me shumë udhëzime për fëmijët dhe prindërit e tyre janë bërë edhe në çerdhet publike në komunën e Prishtinës.
Fatkeqësisht, të gjeturat e këtij hulumtimi nuk kanë dalë shumë mirë sa i përket gjendjes së shëndetit oral tek fëmijët në institucionet parashkollore çka e konfirmon shqetësimin tonë institucional.
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Ministria e Bujqësisë, Pylltarisë dhe Zhvillimit Rural do të vazhdojë të mbështesë gratë...
Shumë njerëz janë të mendimit se këto pije duhet të ndalohen për fëmijët nën moshën 16...
Miss Britania Shelby Tribble nga Plymouthi është përballur së fundmi me kritikat e përdoruesve...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn